Source: https://ispis.sk/judikatura/KSKE/3Sd18/2012
Timestamp: 2020-04-07 20:27:03+00:00

Document:
KSKE 3 Sd 18/2012 - iSpis
iSpis Judikatúra – KSKE 3 Sd 18/2012
KS v Košiciach, dátum 31.07.2012, sp.zn. KSKE 3 Sd 18/2012
Súd: Krajský súd Košice Spisová značka: 3Sd/18/2012 Identifikačné číslo súdneho spisu: 7012200212 Dátum vydania rozhodnutia: 01. 08. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200212.2
Uznesenie Krajský súd v Košiciach, v právnej veci navrhovateľa: A. M. Ű. A. Ő. H., trvale bytom U. XXXX/XX, P., proti odporkyni: Sociálna poisťovňa, ú s t r e d i e, ulica 29. augusta č. 8, Bratislava 1, v konaní o s i r o t s k ý dôchodok, takto
Navrhovateľ sa domáhal preskúmania rozhodnutia odporkyne, ktorým mu bol priznaný sirotský dôchodok od 01.09.2011 v sume 73,60 Eur mesačne.
Navrhovateľ v písomnom podaní, ktoré doručil krajskému súdu 23.07.2012 uviedol, že žiada o ukončenie súdneho sporu vo veci prejednania výšky vyplácaného sirotského dôchodku, lebo 09.07.2012 prevzal rozhodnutie o sume sirotského dôchodku, s ktorou je spokojný, a preto chce, aby sa už súdne pojednávanie nekonalo. Z tohto prejavu je zrejme, že navrhovateľ opravný prostriedok z 29.02.2012 berie späť.
Podľa § 250d ods. 3, veta prvá O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a, alebo ak žaloba bola vzatá späť (§ 250h ods. 2) .
Pretože navrhovateľ podľa obsahu podania doručeného krajskému súdu 23.07.2012 vzal svoj návrh v celom rozsahu späť pred rozhodnutím súdu vo veci samej, bolo potrebné konanie podľa vyššie citovaných zákonných ustanovení zastaviť.

References: súd 
 súd 
 § 250
 súd 
 súd 
 § 250